Nzokande ba Bafana Bafana ya Afrique du Sud balekaki na 8e kati na ba meilleurs 3es baye babendamaki na 16e lokola ba Leopards ya Congo democratique.
Bayike bapesaki ba Bafana Bafana chance mingi te liboso ya ba Pharoans ya Egypte baye basilisaki na 9 points na groupes A, ya ba Leopards, na elonga esota.
Kasi ata ba Pharaons babetaki makasi 67% ya kosimba balle, Thembinkosi Lorch ya Afrika ya Ngele atiyaki mongete na 85’ mpe makambo masilaki.
Nzokande na match ebatamaki yambo, Nigeria eniataki Cameroun 3-2.
Ighalo O. aningisaki moniaka moto na yambo na 19’ mpo na ba Super Eagles ya Nigeria.
Ba Lions indomptables ya Cameroun banzongisa mongete na 41’ na Bhaken S. mpe babakiaki na 44’ na N'Jie C.
Nzonkande Ighalo azongelaki lisusu na mongete ya ba Nigerians na 63’. Mpe, Iwobi A. akataki likambo na 63’ na mongete ya misatu ya Nigeria na 53’.
Mokolo moko moleki, vendredi, nsima na 1-1, Benin elongaki Maroc na ba tirs au but 4-1. Mpe Senegal enyataki Ouganda 1-0.
Na quarts de finale Senegal nde ekutani na Benin mpe Nigeria na Afrique du sud.
Esengeli kozela dimanche matches ya ba Leopards ya RDC na ba Bareas ya Madagascar mpe Algerie na Guinee. Lundi nde, Mali – Cote d’Ivoire na Ghana – Tunisie.
Président ya Madagascar Andry Rajoelina atiye mpepo mpo na komema pene na ba supporters nkama mitano na match ya 8e de finales mboka na ye ekobeta na Congo démocratique.
Match yango ekobetama o’mokolo ya eyenga na Alexandrie, na Egypte.
Tokundola ete ba Léopards ya Congo démocratique baleki lokola 2e meilleur 3e ya 16e de finales.
Kasi ba Barea ya Madagascar baye bazali kosala CAN na bango ya yambo bakamwisi kino sik’oyo.
Bazali bato bya yambo na groupe B, bapolisaki kutu Nigeria 2-0.
Kasi na bamatches eleka, RDC elonga mbala ebele liboso ya Madagascar.
Ba Barea babongoli mingi lisano na bango mpe basani na bango.
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn